Den 40-årige mand blev fredag formiddag i Retten i Hjørring idømt tre måneders betinget fængsel for forsøg på samleje og anden kønslig omgang med mindreårige. Det særlige ved sagen er, at de mindreårige piger slet ikke findes. De mindreårige fandtes ikke, fordi den 40-årige blev lokket i en fælde af én eller flere personer, hvis mission var at afsløre og standse den 40-årige, som de havde hørt var pædofil. En lokkedue tog kontakt til den dømte over Facebook og anmodede om et møde, korrespondancen blev hurtigt af seksuel karakter og to fiktive mindreårige blev involveret. Det hele endte ud med, at den dømte skulle mødes i Blokhus for at have sex med de to mindreårige lokkeduer. Den dømte er ikke tidligere straffet for noget lignende.
En 40-årig mand fra Hjørring er blevet dømt for forsøg på sex med mindreårige piger, som slet ikke findes.